Afrikanerbond beoog verbetering vir Suid-Afrika – praag.co.za
Die Afrikanerbond (AB) sal sy invloed gebruik om die ekonomie asook politieke strukture en die justisie-stelsel te versterk en om kulturele bande wyer te smee ten einde die land vir alle burgers te verbeter, het die bestuur Maandag gesê.
In 'n verklaring oor die besluite wat geneem is, het die AB gesê dat hulle wil werk om die land vir alle Suid-Afrikaners te verbeter, maar dat hulle ook kyk na die beskerming van die Afrikaanssprekende gemeenskap se identiteit, taal en kultuur.
Alhoewel die AB die noodsaak vir regstellende aksie verstaan, is daar kommer dat veral jong Afrikaanssprekendes daardeur benadeel word.
Daar word 'n program beplan om Afrikaanssprekende jongmense van oorsee terug te lok om hul vaardighede in Suid-Afrika aan te wend.
Daar was onlangs bespiegeling in die Afrikaanse pers dat die AB beplan om hul akte van oprigting te verander sodat die geld in die Christiaan de Wet-fonds voortaan tot voordeel van alle Suid-Afrikaanse gemeenskappe – en nie net meer eksklusief vir Afrikaners nie – aangewend sal word. Dit het verdeeldheid in die organisasie veroorsaak.
Skrywer Dan RoodtGepubliseer op 6 Februarie 2007 Kategorieë Afrikaanse nuusSleutelwoord Afrikaanse nuus, Afrikanerbond beoog verbetering vir Suid-Afrika, Nuus, regstellende aksie